Nordjyllands Politi meddeler på Twitter, at to 14-årige piger klokken 17.54 blev påkørt af en bil på Ouevej mellem Hobro og Hadsund. Den ene af pigerne er i kritisk tilstand overført til Skejby Sygehus med helikopter. Den anden pige er kørt til Aalborg Universitetshospital med ambulance, og hendes tilstand er ikke umiddelbart kritisk. Vagtchef ved Nordjyllands Politi, Jesper Sørensen, forklarer, at de to piger gik på landevejen i venstre side af vejen i østlig retning. - Piger går helt korrekt i venstre side af vejen, og ifølge de foreløbige oplysninger bliver de ramt skråt bagfra af en bil, der kører i samme retning, som pigerne går. Bilen foretager en overhaling i forbindelse med påkørslen, siger Jesper Sørensen. Han oplyser, at bilen blev ført af en 59-årig mand fra lokalområdet. Ulykken skete på Ouevej ud for nummer 27, og de pårørende er underrettet. Politi og bilinspektør har været på ulykkesstedet.

Opsummering:
Den ene pige er i kritisk tilstand overført til Skejby Sygehus med helikopter.